Document ID: /fineweb-2-swissfilter-quality_10-filterrobots/filtered/01798.jsonl.gz/1340

D Fasnacht läbt wider!
Hesch Luscht zum mit uns Fasnacht mache? Denn mäld di doch grad bi uns!
(Handynr.: 079 718 44 85, oder per Mail: <email-pii>)
Mer sinn e glains Grüppli Vordräbler und Pfyffer, mer nämme au Tamboure und mache Fasnacht in Rynach und in Basel, aber in Basel ebe kai Goortèèsch, sondern mer gässle. Wenn der Virus nüm umeschwirrt und alles wider normal isch, mache mir jedes zwaite Joor e Sujet mit Goschdym und Zeedel.
Aigentlig simmer e Rynacher Gligge, mir iebe immer am Mittwuche zoobe vo 20:00 bis 22:00 in Rynach, aber mit de Joore simmer international worde und ebe "zämmegwirflet". Duurs Joor organisiere mir e paar Usflüüg und Aaläss, mir mache e Bummel, gön go Minigolfspiile, an d Herbschtmäss und hän e Wiehnachtsässe. Ab und zue gits au emol en Uffdritt uf ere glaine Bühni.
Unsere Mitgliederbytrag isch pro Joor: 40 Frangge für Passivi (au Vordrääbler), 110 Frangge für Aktivi (Pfyffer und Pfyfferinne).
Wenn de mee wotsch wüsse, schriib e E-Mail oder lüt doch eifach aa. Mir fraie-n-ys!